open-index/open-wikipedia-markdown huggingface dataset:
Susanna M. Salter

**Susanna Madora Salter** (2. maaliskuuta 1860 – 16. maaliskuuta 1961) oli yhdysvaltalainen poliitikko, pormestari ja raittiusliikkeen aktivisti.

Salter syntyi Ohiossa ja muutti perheineen Kansasiin. Hän opiskeli maatalousopistossa, meni naimisiin ja muutti Argoniaan, missä oli kotiäitinä ja toimi naisten kristillisessä raittiusliikkeessä. Hänet valittiin kieltolakipuolueen ehdokkaana Argonian pormestariksi vuonna 1887, vain pari viikkoa sen jälkeen kun naiset olivat saaneet Kansasissa äänioikeuden. Monet miehet olivat äänestäneet häntä vitsinä, mutta Salter osoittautui yllättävän päteväksi pormestariksi. Sekä hänen isänsä että appensa olivat toimineet poliittisissa viroissa. Salter ei kuitenkaan asettautunut enää ehdokkaaksi toiselle kaudelle.

## Lähteet
Taylor Jenkins Reid

**Taylor Jenkins Reid** (s. 20. joulukuuta 1983 Acton, Massachusetts) on yhdysvaltalainen kirjailija, joka tunnetaan parhaiten romaaneistaan *[[Evelyn Hugon seitsemän aviomiestä]]*, *Juhlat Malibussa* ja *Daisy Jones & The Six* .

## Ura
Reid aloitti uransa elokuvatuotannossa. Hän työskenteli roolitusassistenttina kolme vuotta valmistuttuaan Emerson Collegesta ja ennen muiden töiden kokeilemista. Reid kirjoitti osa-aikaisesti työskennellessään lukiossa, kunnes sai kustannussopimuksen.

Hänen ensimmäinen romaaninsa, *Forever, Interrupted*, julkaistiin vuonna 2013.

*Evelyn Hugon seitsemän aviomiestä* julkaistiin vuonna 2017. Se oli ehdolla Goodreads Choice Award -palkinnon saajaksi vuoden 2017 parhaasta historiallisesta fiktiosta, ja se oli finalisti Kuukauden kirja -kategoriassa Vuoden kirja -gaalassa vuonna 2017. 

Amazon Studios kehittää Reidin vuonna 2019 julkaistua romaania *Daisy Jones & The Six* samannimiseksi verkkopohjaiseksi minisarjaksi. Sarjan yhteistuottaja on Reese Witherspoon. Romaani kertoo fiktiivisen 70-luvun rock-yhtyeen ylä- ja alamäistä. Se perustuu löyhästi Fleetwood Maciin ja heidän hittialbuminsa *[[Rumours]]* äänitykseen.

Reid oli mukana käsikirjoittamassa Hulu-televisio-ohjelmaa *Resident Advisors*.

## Henkilökohtainen elämä
Reid varttui Actonissa, Massachusettsissa. Hän on naimisissa Alex Jenkins Reidin kanssa, ja he asuvat Los Angelesissa tyttärensä kanssa.

## Palkinnot
Reidin *Daisy Jones & The Six* sai vuonna 2020 - Goldsboro Books Glass Bell -palkinnon.

## Bibliografia
### Romaanit
* *Ikuisesti, keskeytetty* (2013)
* *After I Do* (2014)
* *Ehkä toisessa elämässä* (2015)
* *Vain kahdesti elämässä* (*One True Loves*, 2016)
* *[[Evelyn Hugon seitsemän aviomiestä]]* (*The Seven Husbands of Evelyn Hugo*, 2017)
* *Daisy Jones & The Six* (2019)
* *Juhlat Malibussa* (*Malibu Rising*, 2021)
* 

### Novelleja
* *Evidence of the Affair* (2018)

## Lähteet
* 

### Viitteet

## Aiheesta muualla
* Virallinen nettisivu
*
Christine Belford

**Christine Belford** (s. 14. tammikuuta 1949 Amityville, New York) on yhdysvaltalainen näyttelijä.

Belford on esiintynyt elokuvissa *[[Lännen kovanaamat]]* (*Pocket Money*, 1972), *[[Pirullinen ansa]]* (*The Groundstar Conspiracy*, 1972) ja *[[Christine – tappaja-auto]]* (1983). Televisiorooleja hänellä on ollut esimerkiksi sarjoissa **, *[[Dynastia (vuoden 1981 televisiosarja)|Dynastia]]*, *[[Perhe on paras]]*, *[[Tyttökullat]]* ja *[[Wonder Woman (televisiosarja)|Wonder Woman]]*.

## Lähteet

## Aiheesta muualla

* 
*
Rana el Kaliouby

**Rana el Kaliouby** (; s. 1978) on egyptiläis-amerikkalainen ilmeiden tunnistamistutkimuksen alalla toimiva tietojenkäsittelytieteilijä ja exitin tehnyt startup-yrittäjä, Harvard Business Schoolin executive fellow.

El Kalioubyn tutkimus on irtautunut tutkimusperinteestä, jossa käsitellään näyttelijöiden koetilanteessa tuottamia liioiteltuja ilmeitä. Hän on sen sijaan keskittynyt pieniin ilmeiden vivahteisiin todellisissa tilanteissa. Hän on yhdessä Rosalind Picardin kanssa perustanut Affectiva-yrityksen, jonka toimitusjohtajana hän toimii. Rana el Kaliouby kasvoi Kairossa ja opiskeli Cambridgen yliopistossa suorittaen tohtorintutkinnon. Työskennellessään MIT:n Media Labissa tutkijana, hän edisti tunteiden tunnistamistekniikan käyttöä useilla aloilla, kuten mielenterveyden ja autimisn tutkimuksessa. Affectiva myytiin 2021 Smart Eye -yritykselle.
## Lähteet
* 
* 
### Viitteet
Ali Zeghbab

**Ali Zeghbab** (s. 1990) on ranskalainen karateka. Hän saavutti kahdesti Kyokushinin Ranskan mestaruuskilpailuissa hopeaa ja oli kerran mukana maailmanmestaruuskilpailuissa 2015. Hän sijoittui parhaimmillaan EM-kilpailuissa viidenneksi.

## Kilpaura
Zeghbab saavutti ensimmäisen kerran menestystä Ranskan mestaruuskilpailuissa maaliskuussa 2013 voitettuaan pronssia. 

Helmikuussa 2014 Zeghbab voitti pronssia Ranskan mestaruuskilpailuissa. Marraskuussa hän oli mukana Euroopan Openissa, jossa Zeghbab sijoittui viidenneksi.

Helmikuussa 2015 hän eteni ensimmäistä kertaa loppuotteluun Ranskan mestaruuskilpailuissa. Zeghbab kuitenkin hävisi mestaruuden moninkertaiselle Ranskan mestarille Djema Belkhodjalle. Huhtikuussa hän saavutti Lyon Openissa pronssia. Samana vuonna marraskuussa 2015 Zeghbab oli mukana ensimmäistä kertaa maailmanmestaruuskilpailuissa.

Zeghbab saavutti vielä 2016 toistamiseen Ranskan mestaruuspronssia. Huhtikuussa hän sitä vastoin saavutti Lyon Openissa hopeaa hävittyään loppuottelussa Maxime Demeautisille.

Marraskuussa 2017 Zeghbab oli mukana Euroopan Openissa, jossa hän sijoittui 16 parhaan joukkoon voitettuaan toisella kierroksella David Varan.

Zeghbab oli mukana marraskuussa 2018 Euroopan Openissa, jossa hän putosi jatkosta ensimmäisellä kierroksella hävittyään Aleksei Galieville. Zeghbab voitti sittemmin joulukuussa järjestetyn Bayeux Openin.

Toukokuussa 2019 Zeghbab oli mukana EM-kilpailuissa Puolassa.

Helmikuussa 2020 Zeghbab eteni toista kertaa Ranskan mestaruuskilpailuissa loppuotteluun, jossa hän kohtasi Maxime Demeautisin. Zeghbab hävisi kamppailun ja saavutti hopeaa.

Zeghbab palasi takaisin kilpailun pariin marraskuussa 2022, kun hän on mukana Puolan Euroopan Openissa. Zeghbab hävisi avauskierroksella Wiktor Kolajalle tuomariäänin.

## Lähteet
Dorothy Thompson

**Dorothy Thompson** (9. heinäkuuta 1893 – 30. tammikuuta 1961) oli yhdysvaltalainen radiotoimittaja ja sanomalehtikolumnisti, 1900-luvun tunnettuja toimittajia. Hän varoitti 1930- ja 1940-luvuilla kuuntelijoitaan vaarasta, jonka natsi-Saksa aiheutti Euroopan demokratialle ja juutalaisille.

Thomson oli metodistipapin tytär. Hän opiskeli Syracusen yliopistossa 1912–1914. Valmistuttuaan hän työskenteli naisten äänioikeutta ajavan puolueen toimistossa. Hänestä kehittyi hyvä puhuja ja kirjoittaja, ja hän alkoi kirjoittaa paikallislehtiin ajankohtaisista politiikkaa ja naisasiaa sivuavista aiheista.

Thompson tuli Eurooppaan ensimmäisen maailmansodan jälkeen, ja hän tuli kuuluisaksi saatuaan haastattelun Itävalta-Unkarin viimeiseltä keisarinnalta Zita von Bourbon-Parmalta, kun tämän puoliso oli yrittänyt turhaan paluuta valtaistuimelle. Hän tapasi kirjailija Sinclair Lewisin johtaessaan *New York Evening Post*in Berliinin toimitusta. He menivät naimisiin, viettivät perhe-elämää Yhdysvalloissa pari vuotta, mutta palasivat Saksaan. Thompsonin raportointi natsien noususta suututti Hitlerin, joka karkotti hänet maasta jo vuonna 1934.

Vuodesta 1936 vuoteen 1958 Thompson kirjoitti kolme kertaa viikossa New York Herald Tribuneen kolumnia, josta tuli suosittu. Hän varoitti Hitleristä radiopuheissaan. Hän piti myös yleisöluentoja Euroopan tilanteesta ja yritti parantaa Euroopasta tulleiden pakolaisten asemaa Yhdysvalloissa.

## Lähteet
H’reštšatykin metroasema

**H’reštšatyk** () on yksi Kiovan metron asemista. Se avattiin 6. marraskuuta 1960.

## Galleria

Kuva:Khreschatyk metro station Kiev 2011 02.jpg
Kuva:SBL KKL Transfer 1 Kiev 2010 02.jpg


## Lähteet

## Aiheesta muualla
Riihilampi

**Riihilampi** tai **Riihilammi** voi tarkoittaa seuraavia:

* Riihilampi, lampi Heinolan Marjoniemessä
* Riihilampi, järvi Heinolan Saukonmutkassa
* Riihilampi, lampi Hirvensalmella
* Riihilampi, lampi Jyväskylän Laajavuoressa
* Riihilammi, lampi Jämsän Koskenpäällä
* Riihilampi, järvi Kivijärven Riihiperällä
* Riihilammi, lampi Karkkilassa
* Riihilampi, lampi Kouvolan Inkerilässä
* Riihilampi, lampi Kouvolan Jaalassa
* Riihilampi, lampi Kouvolan Voikkaalla
* Riihilampi, lampi Kyyjärvellä
* Riihilammi, lampi Lohjalla
* Riihilammi, lampi Oriveden Jylhänperällä
* Riihilampi, lampi Pertunmaalla
* Riihilampi, lampi Pieksämäellä
* Riihilampi, lampi Saarijärvellä
* Riihilampi, lampi Uuraisten Jokihaarassa.
* Iso Riihilammi, lampi Tampereen (Teiskon) Ukaalla
* Iso Riihilampi, lampi Keuruun Pyörkkilänperällä
* Pieni Riihilampi, lampi Keuruun Pyörkkilänperällä.
Sarny

**Sarny** () on kaupunki Rivnen alueella Ukrainan luoteisosassa, Dneprin sivujoki Pripetin vesistöön kuuluvan Slutš-sivuhaaran äärellä. Sarny on maaseutuvaltaisen Sarnyn piirin (212&nbsp;598 as., 2021) hallinnollinen keskus. Kaupungin asukasluvuksi arvioitiin 28&nbsp;865 (2021).

Sarny sijaitsee Rivnen alueen koillisosassa, noin 90 kilometriä Rivnestä pohjoiseen. Kaupunki on pohjois-etelä- ja itä-länsisuuntaisten rautateiden risteys- ja asemapaikkakunta. Sarnyn keskustasta on Valko-Venäjän rajalle rautateitse 50 kilometriä, maanteitse 63 kilometriä. 

Sarnyn historia kytkeytyy Länsi-Ukrainan historiaan. Sarnyn piirin alueelta, Slutšjoen vasemmalta rannalta on löydetty neoliittisen aikakauden asutukseen jäänteitä. Piiristä on löydetty myös mesoliittisen ajan merkkejä sekä kampa-rengas-keramiikkaa ja muinainen polttohautauskumpu... Ennen ensimmäistä maailmansotaa paikkakunta kuului Venäjän keisarikunnan Volynian kuvernementtiin, sen Lutskin kihlakuntaan. Rautatieosuus Rivne–Sarny-Luninets (nyk. Valko-Venäjä) rakennettiin vuonna 1885. Samana vuonna rautatien rakennuspaikkakuntana kasvaneeseen kylään () valmistui pieni rautatieasema, joka nimettiin kylän mukaan. Vuonna 1897 Sarnyn taajamassa asui jo 2&nbsp;146 ihmistä. Poikittaisrata Kiova-Sarny-Kovel valmistui 1902. Suurempi rautatieasema, useita rautatieliikenteen palvelurakennuksia, veturihalli, ja rautatiessilta Slutšjoen yli. Maailmansotien välillä kaupunki oli Puolan hallinnassa. Vuonna 1939 Sarnysta tuli osa Ukrainan Ukrainan sosialistista neuvostotasavaltaa.

Sarny on teollinen ja liikenteellinen paikkakunta. Siellä on koneenrakennus-, metalli- ja puunjalostusteollisuutta sekä pellavanjalostusta. Sarnyssa on koiseutumuseo.


Ст. Сарни - panoramio.jpg|Sarnyn rautatieasema.
Sarny auto station.jpg|Linja-autoasema.
Sarny.jpg|Kirkko Sarnyssa.


## Lähteet

## Aiheesta muualla
Hanna Sorokina

**Hanna Valerijivna Sorokina** (, s. 31. maaliskuuta 1976 Zaporožje, Ukrainan SNT, Neuvostoliitto) on ukrainalainen kilpauransa päättänyt uimahyppääjä, olympiamitalisti ja Euroopan mestari.

Sorokina voitti Olena Župinan kanssa kolmen metrin ponnahduslaudan parikilpailussa olympiapronssia Sydneyssä 2000. Ponnahduslaudan yksilökilpailussa hän sijoittui Sydneyssä 11:nneksi ja Ateenan kesäolympialaisissa 2004 16:nneksi. Euroopan-mestaruuskilpailuissa Sorokina voitti Župinan parina kolmen metrin ponnahduslaudan parikilpailussa kultaa Istanbulissa 1999 ja pronssia Helsingissä 2000.

## Lähteet
* 

### Viitteet

## Aiheesta muualla
*
Juho Imm. Aalto

**Juho Immanuel Aalto** (17. huhtikuuta 1893 – 18. lokakuuta 1954) oli suomalainen lääkäri ja kalterijääkäri.

Aalto opiskeli lääketiedettä Helsingin yliopistossa ja hän osallistui 1915–1916 jääkäriliikkeen maanalaiseen toimintaan. Hänet pidätettiin ja hän oli vangittuna 1916–1917 Pietarissa Špalernajan tutkintavankilassa.  Vuonna 1937 hän oli yksi Into Auerin toimittaman Kalterijääkärien yhdistyksen 20-vuotisjulkaisun *Kalterijääkäri* kirjoittajista. Aalto oli Kalterijääkärien yhdistyksen hallintoneuvoston ja johtokunnan jäsen.

Aalto valmistui lääketieteen lisensiaatiksi 1943. Aiemmin 1930-luvulla hän toimi kunnanlääkärin sijaisena muun muassa Kauhajoella. Vuonna 1935 hän avasi hierontaa, sairasvoimistelua sekä tapaturmien ja urheiluvammojen jälkihoitoa harjoittaneen fysikaalisen hoitolan Helsingissä.

## Lähteet

## Aiheesta muualla
Juho Imm. Aallon lehtikirjoituksia :
* Hirsipuun varjossa. Muistelma 20 vuoden takaa, Helsingin Sanomat, 24.12.1935, nro 347, s. 10, Kansalliskirjaston digitaaliset aineistot
* Muisti voi pettää, Helsingin Sanomat, 28.02.1937, nro 57, s. 8, Kansalliskirjaston digitaaliset aineistot
* Meikäläisiäkö?, Ilta-Sanomat, 01.03.1937, nro 49, s. 3, Kansalliskirjaston digitaaliset aineistot
Sammalinen

**Sammalinen** voi tarkoittaa seuraavia:

* Sammalinen, järvi Jämsässä
* Sammalinen, järvi Keuruulla
* Sammalinen, lampi Kuhmoisissa
* Sammalinen, järvi Luumäellä
* Sammalinen, lampi Padasjoen Auttoisissa
* Sammalinen, järvi Saarijärvellä
* Sammalinen, järvi Viitasaaren Huopanankoskella
* Sammalinen, järvi Viitasaaren Kolkussa
* Sammalinen, järvi Viitasaaren Korppiskylässä
* Iso-Sammalinen, järvi Uuraisissa
* Vähä-Sammalinen, järvi Jämsässä.
Masood Akhtar

**Masood Akhtar** (; 5. syyskuuta 1938 Chichawatni – 5. maaliskuuta 2022 Lahore) oli pakistanilainen näyttelijä.

Akhtar suoritti oikeustieteen kandidaatin oppiarvon, mutta suuntautui näyttelijän uralle. Hän aloitti teatterissa esiintymisen 1960-luvulla ja elokuvauransa vuonna 1967. Hän teki myös esiintymisiä radiossa yli 40 vuoden ajan. Uransa aikana Akhtar esiintyi noin 400:ssa elokuvassa ja yli sadassa televisio-ohjelmassa. Hän sai Pride of Performance -tunnustuksen. Elokuvia, joissa Akhtar esiintyi, olivat muiden muassa *Dard* (1969), *Ansoo*, *Teri Surat Meri Aankhen* ja *Mera Naam Hai Mohabbat*. Hän työskenteli Lahore Arts Councilin hallintoelimessä.

Akhtarilla oli vaimo ja kaksi tytärtä. Hänen poikansa kuoli vuonna 2021. Akhtar itse kuoli Ittefaq-sairaalassa sairastettuaan keuhkosyöpää.

## Lähteet

## Aiheesta muualla
*
Sorvalampi

**Sorvalampi** voi tarkoittaa seuraavia:

* Sorvalampi, lampi Espoon Röylässä
* Sorvalampi, lampi Heinolan Hujansalossa
* Sorvalampi, lampi Heinolan Vanhassakylässä
* Sorvalampi, lampi Kouvolan Vekaranjärvellä
* Sorvalampi, lampi Kouvolan Vuolenkoskella
* Sorvalampi, lampi Leppävirralla
* Sorvalampi, lampi Pälkäneellä
* Sorvalampi, lampi Suonenjoella lähellä Viipperoa
* Sorvalampi, lampi Sysmässä
* Sorvalampi, järvi Viitasaarella.
Olena Župina

**Olena Hryhorivna Župina** (, s. 23. elokuuta 1973 Zaporožje, Ukrainan SNT, Neuvostoliitto) on ukrainalainen kilpauransa päättänyt uimahyppääjä, olympiamitalisti, maailman- ja euroopanmestari.

Župina voitti Hanna Sorokinan kanssa kolmen metrin ponnahduslaudan parikilpailussa olympiapronssia Sydneyssä 2000 ja sijoittui samoissa kisoissa kerroshypyissä kuudenneksi. Hän kilpaili myös kaksissa muissa kesäolympialaisissa ollen Atlantassa 1996 ponnahduslaudalla viides ja kerroshypyissä kuudes sekä Ateenassa 2004 kerroshypyissä yhdeksäs. Perthin MM-kilpailuissa 1998 Župina voitti kerroshypyissä maailmanmestaruuden sekä yksilö- että parikilpailussa. Istanbulin EM-kilpailuissa 1999 Župina voitti mestaruuden kerroshyppyjen yksilökilpailussa ja ponnahduslaudan parikilpailussa, joiden lisäksi hän saavutti urallaan kuusi himmeämpää EM-mitalia joista puolet Helsingistä 2000.

## Lähteet
* 

### Viitteet

## Aiheesta muualla
*
Saarilampi

**Saarilampi** tai **Saarilammi** tarkoittaa seuraavia:

## Järviä ja lampia
### Lampi
* Saarilampi, lampi Hirvensalmella
* Saarilampi, lampi Jyväskylässä
* Saarilampi, lampi Kangasniemen Rutakoskella
* Saarilampi, lampi Kangasniemen Rytkölässä
* Saarilampi, lampi Kangasniemen Unnukkalassa
* Saarilampi, järvi Kannonkoskella Vihtaperän lähellä
* Saarilampi, järvi Karstulassa Harjunperän lähellä
* Saarilampi, lampi Karstulan Sapra-aholla
* Saarilampi, itäisempi järvi Kivijärvellä Risuperän lähellä
* Saarilampi, läntisempi järvi Kivijärvellä Risuperän lähellä
* Saarilampi, lampi Kouvolassa
* Saarilampi, järvi Laukaassa lähellä Saarilammen kylää
* Saarilampi, lampi Multian Linnankylässä
* Saarilampi, lampi Mänttä-Vilppulassa
* Saarilampi, lampi Pieksämäen Sakonkylässä
* Saarilampi, lampi Saarijärven Kolkanlahdella
* Saarilampi, lampi Saarijärven Rantakylässä
* Saarilampi, lampi Saarijärven Roikolankylässä
* Saarilampi, lampi Soinissa
* Saarilampi, lampi Suonenjoella lähellä Karsikonmäkeä
* Saarilampi, lampi Toivakan ja Laukaan rajalla
* Saarilampi, lampi Uuraisten Kangashäkissä
* Saarilampi, lampi Uuraisten Kyynämöisissä
* Saarilampi, järvi Vihdissä
* Saarilampi, järvi Viitasaaren Haaralassa
* Saarilampi, järvi Viitasaaren Laamaskylässä
* Saarilampi, järvi Viitasaaren Mäntylässä
* Saarilampi, lampi Ähtärissä
* Iso Saarilampi, lampi Äänekoskella
* Vähä Saarilampi, lampi Vihdissä lähellä Tervalampea

### Lammi
* Saarilammi, järvi Lohjalla
* Saarilammi, järvi Ruovedellä
* Saarilammi, järvi Sastamalassa

## Kyliä
* Saarilampi, kylä Laukaassa.

## Katso myös
* Saarislampi
* Saarijärvi
Norges-la-Ville

**Norges-la-Ville** on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Norgesjoen varrella, noin 11 kilometriä Dijonin kaupungista pohjoiseen.

Kunnan keskustassa olevan romaaninen Saint-Vallierin kirkon juuret juontavat 800-luvulle saakka. Kirkko uusittiin 1700-luvulla. Kirkon lähellä on lähde, josta Norgesjoki saa alkunsa.


Tiedosto:Chateau_de_Norges.jpg|Château de la Commanderie
Tiedosto:Norges-la-Ville (21) Champ de coquelicots - 02.jpg|Norges-la-Ville’n unikkopeltoja


## Lähteet

## Aiheesta muualla
Mădălina Diana Ghenea

**Mădălina Diana Ghenea** (s. 8. elokuuta 1987 Slatina, Olt) on romanialainen näyttelijä ja malli. Hän aloitti uransa mallina 15-vuotiaana. Uransa aikana Ghenea on esiintynyt muotinäytöksissä Romaniassa, Italiassa, Saksassa, Japanissa, Itävallassa, Espanjassa, Ranskassa ja Etelä-Afrikassa, sekä muun muassa The New Yorkerin ja Quellen mainoksissa.

Ghenea on myös esiintynyt elokuvissa *[[Dom Hemingway]]* (2013), *[[Youth]]* (2015), *[[Zoolander 2]]* (2016) ja *[[House of Gucci]]* (2021) sekä televisiosarjassa *[[Borgia (televisiosarja)|Borgia]]* (2013).

Ghenea on 180 senttimetriä pitkä ja hän puhuu sujuvasti romaniaa, italiaa ja englantia. Ghenealla on vuonna 2017 syntynyt Charlotte-niminen tytär yhdessä entisen kumppaninsa, Matei Stratanin, kanssa.

## Lähteet

## Aiheesta muualla

* Kotisivut 
*
Borso d'Este

**Borso d'Este** (1413 – 20. elokuuta 1471) oli italialainen aatelinen ja Ferraran hallitsija vuosina 1450–1471.

Vuonna 1452 Borso sai Pyhän saksalais-roomalaisen keisarikunnan keisari Fredrik III:lta Modenan ja Reggion herttuan arvon ja vuonna 1471 paavi Paavali II:lta Ferraran herttuan arvon.

Borso d'Este tunnetaan myös tilaamastaan upeasta kuvitetusta käsikirjoituksesta, Borso d'Esten raamatusta, jota pidetään yhtenä renessanssin kirjamaalaustaiteen huomattavimmista esimerkeistä. Käsikirjoitus tehtiin vuosina 1455–1461, ja sen kuvitustyyli edustaa Ferraran kirjamaalauskoulukuntaa.

## Lähteet
René Clemencic

**René Clemencic** (27. helmikuuta 1928 Wien – 8. maaliskuuta 2022) oli itävaltalainen säveltäjä, muusikko ja musikologi. Hän oli vanhan musiikin tulkinnan asiantuntija.

Clemencic sai kaksikielisen kasvatuksen; hän puhui isänsä kanssa italiaa ja äitinsä kanssa saksaa. Hän opiskeli filosofiaa ja musiikkitiedettä Wienin ja Pariisin yliopistoissa. Lisäksi hän opiskeli nokkahuilun- ja cembalonsoittoa sekä musiikin teoriaa Wienissä, Berliinissä ja Nijmegenissä. Clemencic aloitti uransa säveltäjänä teoksen *Maraviglia III* kantaesityksellä Europäisches Forum Alpbachin tapahtumassa vuonna 1968. Clemencicin keskeisiin teoksiin kuuluvat hepreankielinen oratorio *Kabbala* (kantaesitys 1992), pianotrio *Jeruschalajim* (kantaesitys 1998), kamariooppera *Der Berg* (kantaesitys 2003) ja lyhytooppera *Monduntergang* (kantaesitys 2007). Clemencic sävelsi myös teatteri- ja elokuvamusiikkia, esimerkiksi Ariane Mnouchkinen elokuvan *[[Molière (vuoden 1978 elokuva)|Molière]]* musiikin.

Clemencic perusti vuonna 1957 vanhan musiikin Musica Antiqua Wien -kokoonpanon. Vuonna 1968 hän perusti uuden yhtyeen, josta sittemmin kehittyi Clemencic Consort. Clemencicille myönnettiin vuonna 1997 Wienin kaupungin musiikkipalkinto.

## Lähteet
Saül

**Saül** on kunta ja sen keskuskylä Ranskan Guayanassa. Se sijaitsee sisämaassa 160 kilometriä Cayennesta linnuntietä lounaaseen. Kunnassa on 152 asukasta (vuonna 2019).

Saülin kunnan pinta-ala on 4&nbsp;475 neliökilometriä. Se rajoittuu pohjoisessa Manan, idässä Saint-Élien ja Réginan, etelässä Maripasoulan ja lännessä Papaichtonin kuntiin. Saül kuuluu Länsi-Guayanan kuntayhtymään. Asukkaat ovat etupäässä kreoleja, ranskalaisia, hmongeja ja brasilialaisia.

Saül on syntynyt kullankaivajien asutukseksi 1800-luvun lopulla. Vuonna 1930 siellä oli 2&nbsp;000 asukasta. Kullankaivajat muuttivat pois 1950-luvulla, mutta nykyään kylä on tärkeä luontomatkailun keskus. Kunnan alueella sijaitsee osa Guayanan Amazonian kansallispuistosta.

Keskellä viidakkoa sijaitsevaan kylään on säännöllinen lentoyhteys. Palveluihin kuuluvat koulu, posti, joukko matkailupalveluja ja kansallispuiston toimisto. Paikallinen nähtävyys on 1950-luvulla rakennettu kirkko.

## Lähteet
Karl Kurtén

**Karl Henrik Kurtén** (12. maaliskuuta 1867 Vaasa – 22. kesäkuuta 1940 Helsinki) oli suomalainen Vaasassa vaikuttanut liikemies ja varakonsuli.

Kurténin vanhemmat olivat kauppaneuvos Anders Joachim Kurtén ja Rosa Julie Emilia Stening. Hän pääsi ylioppilaaksi Vaasan ruotsalaisesta lyseosta 1884. Kurtén suoritti Helsingin yliopistossa 1895 merioikeustutkinnon dispasööri(merivahingon laskija)virkoja varten.

Kurtén oli vuosina 1886–1888 konttoristina Hampurissa. Hän tuli vuonna 1888 isänsä Vaasassa omistaman voin-, viljan- ja puutavaranvientiliikkeen palvelukseen ja muutaman vuoden kuluttua hänestä tuli liikkeen johtaja. Kurtén sai liikkeen omistukseensa isänsä kuoltua 1899 ja hän omisti liikkeen vuoteen 1915 saakka, jolloin se lopetti toimintansa. Kurtén oli *Vaasan Pohjanmeren Höyrylaiva Oy* (*Wasa Nordsjö Ångbåts Aktiebolag*)-varustamon toimitusjohtajana 1905–1926 aina siihen saakka kun varustamo liitettiin Suomen Höyrylaiva Osakeyhtiöön. Hän oli myös *Oy Vaasan Puhelinyhdistyksen* johtaja 1899–1920 ja *Vaasan Sähkö Oy*:n apulaisjohtaja vuoteen 1926 saakka. Kurtén muutti Helsinkiin vuonna 1926 ja hän toimi sitten Suomen Höyrylaiva Osakeyhtiön tilintarkastajana. Hän oli Suomen edustajana Lontoon merenkulkukongressissa 1929.

Kurtén oli Vaasan kunnallisraatimiehenä 1899–1904 ja hän oli useiden vuosien ajan Vaasan kaupunginvaltuuston jäsenenä. Vuosina 1908–1926 hän oli Britannian varakonsulina Vaasassa.

Kurtén oli naimisissa vuodesta 1892 englantilaisen Florence Emma Elliottin kanssa. Heidän poikansa Anders Henrik Kurtén (1903–1999) oli diplomi-insinööri ja Länsi-Suomen Voima Oy:n ja Kolsi Oy:n toimitusjohtaja.

## Lähteet
Bo Svenson

**Bo Svenson** (s. **Bo Ragnar Svensson**; 13. helmikuuta 1941 Göteborg, Ruotsi) on ruotsalais-yhdysvaltalainen näyttelijä, ohjaaja, tuottaja ja käsikirjoittaja. Hän on näytellyt muun muassa 1970- ja 1980-luvun yhdysvaltalaisissa genre-elokuvissa.

Svenson on näytellyt muun muassa elokuvissa *[[Suuri Waldo Pepper – hurjapäinen lentäjä]]* (1975), *[[Panssarijunalla helvettiin]]* (1978), *[[North Dallas Forty]]* (1979), *[[Virus (elokuva)|Virus]]* (1980), *[[Delta Force (elokuva)|Delta Force]]* (1986), *[[Heartbreak Ridge]]* (1986) ja *[[Double Target]]* (1987). Hänellä oli myös sivuroolit Quentin Tarantinon elokuvissa *[[Kill Bill: Volume 2]]* (2004) ja *[[Kunniattomat paskiaiset]]* (2009).

## Aiheesta muualla

* Viralliset kotisivut 
* 
* 
*
Urho Tuurala

**Urho Anshelm Tuurala** (7. marraskuuta 1882 Virrat − 1943/1944 Sorokka) oli suomalainen opettaja ja kirjailija. 1920-luvulla Neuvostoliittoon muuttanut Tuurala kirjoitti Neuvosto-Karjalassa useita suomenkielisiä oppikirjoja eri kouluasteille.

## Elämä
Virroissa syntyneen Tuuralan vanhemmat olivat talollinen Johannes Kustaa Tuurala ja Heta Kaarlentytär Kekola. Hän kirjoitti ylioppilaaksi Tampereen Reaalilyseosta ja suoritti hallintotieteiden kandidaatin tutkinnon Helsingin yliopistossa vuonna 1908. 1900-luvun alkuvuosina Tuurala oli kiinnostunut teosofiasta ja perehtynyt itämaisiin uskontoihin. Hän kirjoitti muun muassa uskonnonvastaiseen *[[Vapaa Ajatus]]* -lehteen. Yhdessä Teosofisen Seuran sosialistisiipeen kuuluneiden Yrjö Kallisen ja Väinö Valvanteen kanssa hän peräänkuulutti materialistisen puoluepolitiikan tilalle ihmisläheisempää teosofian inspiroimaa ”parempaa sosialismia” ja kritisoi sosialismia puisevasta tieteellisyydestä. Tuurala ei kuitenkaan ollut Teosofisen Seuran jäsen.

Opiskeluaikoinaan Tuurala asui Oulunkylässä kirjailija Hilda Tihlän ja tämän puolison postiekspeditööri Karl Nicklenin luona. Vuonna 1913 Tuurala, Tihlä ja hänen adoptiotyttärensä muuttivat Vihdin Otalammelle, jossa myös Niclen edelleen vieraili. Sisällissodan aikana Tihlä toimi Vihdin punakaartin naispataljoonan päällikkönä ja Tuurala pataljoonan kirjurina. Sodan päätyttyä Tuurala ja Tihlä piileskelivät viranomaisia kuuden vuoden ajan Miina Sillanpään avustuksella, kunnes vuonna 1924 siirtyivät Neuvostoliittoon Martta-tyttären kanssa. Vuonna 1925 Tuurala ja Tihlä solmivat Petroskoissa avioliiton Nicklenin kuoltua. Jatkosodan sytyttyä pariskunta evakuoitiin Vienenmeren rannalle Sorokkaan, jossa Tuurala kuoli vuonna 1943 tai 1944.

## Teoksia
*
*
*
*
*
*
*
*
*
*
*
*
*
*
*
*
*
*
*

## Lähteet
Olena Zelenska

**Olena Volodymyrivna Zelenska** (os. **Kyjaško**; ; s. 6. helmikuuta 1978, Kryvyi Rih, Ukrainan SNT) on ukrainalainen käsikirjoittaja ja Ukrainan presidentin Volodymyr Zelenskyin vaimo.

## Tausta ja yksityiselämä
Olena Kyjaško syntyi Kryvyi Rihissä ja opiskeli arkkitehtuuria Kryvyi Rihin kansallisessa yliopistossa, jossa myös hänen tuleva miehensä opiskeli. Molemmat aloittivat opintonsa vuonna 1995. Kyjaško tapasi tulevan miehensä ensi kertaa lukiossa, ja he menivät naimisiin vuonna 2003. Parilla on kaksi lasta: vuonna 2004 syntynyt tytär Oleksandra, ja vuonna 2013 syntynyt poika Kyrylo. Lisäksi perheeseen kuului useita lemmikkejä: kaksi koiraa, kissa, papukaija ja marsu.

Zelenska oli mukana Volodymyr Zelenskyin kanssa perustamassa Kvartal 95 -tuotantoyhtiötä, jonka tuotantoon kuuluu muun muassa *[[Kansan palvelija (TV-sarja)|Kansan palvelija]]* -televisiosarja.

Kesäkuussa 2020 Zelenska sai COVID-19-tartunnan, ja hänet vietiin sairaalaan tarkkailtavaksi; hänet kotiutettiin kahden viikon jälkeen, mutta tarvitsi edelleen hoitoa molemminpuoliseen keuhkokuumeeseen.

## Presidentin puolisona
Volodymyr Zelenskyi valittiin Ukrainan presidentiksi vuoden 2019 presidentinvaalissa. Ukrainan presidentin puolisona Zelenska on pyrkinyt edistämään kouluruoan laatua, naisten tasa-arvoa, ukrainan kieltä ulkomailla museoiden ukrainankielisten äänioppaiden muodossa sekä henkistä ja fyysistä esteettömyyttä.

### Venäjän vuoden 2022 hyökkäyksen jälkeen
Vieraillessaan Pariisissa kesällä 2022 Zelenskan väitettiin tehneen ostoksia 40&nbsp;000 euron edestä. Väitteet osoittautuivat saman vuoden joulukuussa tekaistuksi ja ne kiersivät alun perin nimenomaan Venäjä-mielisessä mediassa.

Syyskuussa 2022 Zelenska edusti Ukrainaa kuningatar Elisabet II:n hautajaisissa. Saman kuukauden aikana hän osallistui Ursula von der Layenin pitämään unionin tila -puheeseen kutsuvieraana, millä von der Leyen halusi kunnioittaa hänen tekemään työtään sodana aikana.  

### Olena Zelenska -säätiö
Zelenska perusti nimeään kantavan säätiön syyskuussa 2022, jonka tarkoituksena on tukea mm. ukrainalaisten fyysistä ja henkistä hyvinvointia. Säätiö on myös rakentanut koteja suurille sijaisperheille, jotka ovat ottaneet sodassa orvoksi jääneitä lapsia. 

## Kunnianosoituksia
Vuonna 2022 Zelenska nousi sekä BBC:n 100 Women- että *[[Elle|Ellen]]* 100 Naista -listalle. Vuotta myöhemmin *[[Financial Times]]* nosti Zenenskan 25 vaikutusvaltaisimman naisen listalleen.

*  Vytautas Suuren ritarikunnan suurupseeri (Liettua, 2024)
*  Suomen Valkoisen Ruusun ritarikunnan suurristi (Suomi, 2025)

## Lähteet

## Aiheesta muualla
M231 FPW

**M231 FPW** (**''F**iring **P**ort **W**eapon'') on M16-kivääristä muunneltu ase, joka on tarkoitettu käytettäväksi M2 Bradley -panssarivaunun sisältä. Aseessa on muun muassa lyhyempi etutuki ja piippu kuin M16:ssa. Aseella pystyy ampumaan vain automaattitilassa, toisin kuin M16:lla.

## Lähteet

## Aiheesta muualla
Delta Machine

**Delta Machine** on Depeche Moden kolmastoista albumi. Se julkaistiin 22. maaliskuuta 2013.
## Kappaleet
# 
# 
# 
# 
# 
# 
# 
# 
# 
# 	
# 
# 
# 

### CD 2
# 
# 
# 
# 

## Arvostelut
* Soundi: 
* V2.fi: 

## Lähteet
Spirit (Depeche Moden albumi)

**Spirit** on Depeche Moden neljästoista albumi. Se julkaistiin 17. maaliskuuta 2017.
## Kappaleet
# 
# 
# 
# 
# 	
# 
# 
# 
# 
# 
# 
# 
# 
# 
# 
# 
# 

## Kokoonpano
* Andrew Fletcher - kosketimet, taustalaulu
* Dave Gahan - laulu
* Martin L. Gore - kitar,a keyboards, kosketimet, taustalaulu
* James Ford - rummut, Steel-kitara 

## Arvostelut
* Desibeli.net: 
* Soundi: 
* V2.fi: 

## Lähteet
2,6-lutidiini

**2,6-lutidiini** (C7H9N) eli **2,6-dimetyylipyridiini** on pyridiinijohdannaisiin kuuluva aromaattinen orgaaninen yhdiste. Yhdistettä voidaan käyttää orgaanisen kemian synteeseissä lähtöaineena tai katalyyttinä. 

## Ominaisuudet, valmistus ja käyttö
Huoneenlämpötilassa 2,6-lutidiini on väritöntä nestettä, jolla on pistävä tai piparmintunkaltainen haju. Yhdiste liukenee veteen ja liukenee myös etanoliin, asetoniin, dietyylieetteriin ja dimetyyliformamidiin. Aine on heikko emäs ja sen pKa-arvo on 6,72. Pyridiiniin verrattuna 2,6-lutidiini on vähemmän nukleofiilinen.

2,6-lutidiinia esiintyy kivihiilitervassa, josta sitä eristetään tislaamalla. Synteettisesti 2,6-lutidiinia voidaan valmistaa etyyliasetoasetaatin, formaldehydin ja ammoniakin tai asetonin, formaldehydin ja ammoniakin reaktiolla.

2,6-lutidiinia käytetään muiden orgaanisten yhdisteiden kuten dinikotiinihapon, lääkkeiden, maatalouskemikaalien ja hartsien valmistamiseen. Synteeseissä sitä käytetään emäksenä muun muassa Rosenmund-pelkistyksessä.

## Lähteet
François Deguelt

**François Deguelt** (oik. **Louis Deghelt**, 4. joulukuuta 1932 – 22. tammikuuta 2014) oli ranskalainen laulaja. Degueltin ura alkoi vuonna 1951 kabaree-esityksissä Pariisissa ja hänen ensimmäiset levytyksensä julkaistiin vuonna 1952. Vuonna 1956 Deguelt voitti *Grand Prix de Disque* -palkinnon Charles Crosi -akatemialta. Deguelt edusti Monacoa vuoden 1960 Eurovision laulukilpailussa kappaleella "Ce soir-là*"* ja sijoittui kilpailussa kolmanneksi. Deguelt edusti Monacoa Eurovision laulukilpailussa uudestaan vuonna 1962 ja sijoittui tällä kertaa toiseksi kappaleella "Dis rien*"*. Degueltin myöhempiin kappaleisiin kuuluivat "Le Ciel, le soleil et la mer" (1965), "Le printemps" (1966), "Minuit, le vent, la nuit" (1968) ja "La libération" (1968). Deguelt jatkoi konsertointia ja esiintymisiä ranskankielisessä maailmassa viimeisiin vuosiinsa asti. Deguelt kuoli 22. tammikuuta 2014.

## Lähteet
Créancey

**Créancey** on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 39 kilometriä Beaunen kaupungista luoteeseen.

Burgundin kanavan 3 333 metriä pitkän tunneliosuuden toinen pää Pouilly-en-Auxois’sa ja toinen Créanceyssa. Uusgoottilaisen Saint-Symphorien kirkon historia ulottuu 1200-1300-luvuille. Kirkkoa kunnostettiin 1400-1500-luvuilla. Liuskekivipäällysteinen kellotorni on peräisin 1800-luvulta. Kunnan alueella oleva linna *Château de Créancey* on rakennettu 1600-luvulla. Linnaa ympäröi ranskalainen puutarha. Kunnan nähtävyyksiä on torni *Tour Saint-Étienne*, joka on omistettu Metzissä vuonna 1870 Saksan–Ranskan sodassa kaatuneelle nuorelle kaupunkilaiselle. Tiilestä tehty torni rakennettiin kaksi vuotta myöhemmin vuonna 1872, ja kunnostettiin kunnan toimesta vuonna 1997.


Tiedosto:Créancey-FR-21-écluse de Sermaize-05.jpg|Burgundin kanavan sulku no 2


## Lähteet

## Aiheesta muualla
Tantsumeka

**Tantsumeka** on virolainen tanssikoulu, joka perustettiin Tallinnaan vuonna 2011. Koulun edeltäjä on Ants Taelan Taela tanssikoulu, joka toimi Mustapäiden talossa vuosina 1965-2011.

Tantsumekan perustajat ovat Matis Toome ja Liina-Liis Liiv-Toome. Tantsumekan johtaja ja päävalmentaja on Matis Toome.
 
Tantsumeka on tanssikeskus kaikille tanssin harrastajille, niin aloittelijoille, kokeneemmille kuin ammattitanssijille, tanssitaitojen kehittämiseksi.

Tantsumekan motto on ”Tanssi auttaa nauttimaan elämästä”, ja tavoitteena on tarjota ihmisille aktiivinen ja terveellinen tapa viettää vapaa-aikaa mukavassa seurassa hyvällä tuulella ja kauniin musiikin kanssa.

Tantsumeka järjestää aikuisten kilpailutanssin koulutusta, seuratanssin kursseja sekä yksityistunteja ja neuvontaa seuratanssin perustasosta kilpatanssin huipputasoon. Tantsumekan ytimenä on harrastekerho, jonne ovat kokoontuneet monia vuosia tanssia harrastaneet parit.
 
Lisäksi Tantsumeka järjestää tanssi-iltoja tanssin harrastajille ja kesäreirejä.
Operaatio Dominic

**Operaatio Dominic** oli eräs kaikkein laajimmista, Yhdysvaltain järjestämistä ydinkokeiden testisarjoista. Kokonaisvoimakkuus oli 38.1 megatonnia eli 159 petajoulea (PJ). Operaatio toteutettiin 25. huhtikuuta - 30. lokakuuta 1962 räjäyttämällä 31 ydinlatausta. *Dominic II* -koesarja mukaan lukien 35 ydinkoetta. Pienin ydinkokeista oli 2,2 kT sekä suurin 9,96 MT. Suuri osa kokeista (ainakin enemmän kuin 5 kpl) oli arviolta 100 kT suuruinen.

Suuri osa ydinkokeista oli niin kutsuttuja lentopudotuksia: B-52 Stratofortress strategisesta pommikoneesta, jotka pudottivat erivahvuisia ydinlatauksia eri lentokorkeuksista. Myös avaruuden rajalla (lakikorkeus noin 80 km) sekä yläkorkeuksissa (räjäytyskorkeus noin 30 km) tehtyjä ydinräjäytyksiä tehtiin, merellisten vesialueilla tapahtuneiden koeräjäytysten (kuten SLBM) ohella. Testejä toteutettiin myöskin pinnan alaisesti eli veden alla. Räjäytyksien voimakkuudet vaihtelivat aina muutamasta kilotonnista megatonni-luokkaan. Näiden kokeiden toteuttaja oli *JTF-8* eli *Joint Task Force 8*. Tätä seurasi vielä Operaatio Fishbowl.

Koesarjaa edelsi Operaatio Sunbeam, joskin osin liittyen *Operaatio Dominic II:een*, jossa M-388 Davy Crockett -nimistä, ns. miniydinlatausta kokeiltiin. Tämä oli kannettava sinko-tyyppinen ydinase, jossa oli kaksi eri kaliiperia sekä kantamaa.

Vuonna 1963 solmittu ydinsulkusopimus kielsi kaikki muun tyyppiset ydinkokeet, paitsi niin kutsutut maanalaiset tunnelissa tehdyt. Ydinkokeisiin osallistuneet ovat voineet altistua mm. erilaisille syöpäsairauksille sekä muille geneettisille muutoksille.

## Lähteet

## Aiheesta muualla
*https://archive.org/details/OperationDOMINICNuclearTests1962 (arkistoitu, ensiesitys: v. 1998)
Joakim Henrikinpoika Fleming

**Joakim Henrikinpoika Fleming** (kuollut 1495 tai 1496) oli ruotsalainen aatelismies ja valtaneuvos, joka kuului Fleming-sukuun. Hänestä tehtiin valtaneuvos vuonna 1488. Hän toimi myös Vehmaan kihlakunnan kihlakunnantuomarina vuodesta 1476 ja Turun linnan voutina vuodesta 1491. Fleming omisti suuria maa-alueita niin Varsinais-Suomessa kuin Uudellamaallakin. Hänen omistuksiinsa kuuluivat Paraisilla Kuitian kartanolinna, Mynämäellä Lepistön kartano, Siuntion Suitian kartanolinna ja Uudenkaupungin Arvasalon Gammelgårdin kartano, jonka hän peri isältään ja nimesi uudelleen Sundholmiksi.

Fleming osallistui esimerkiksi Viipurin läänin puolustukseen vuonna 1495, mutta hänet mainitaan kuolleena 14. tammikuuta 1496. Fleming haudattiin Naantalin luostariin.

Joakim Fleming oli aseenkantaja Henrik Flemingin ja Valborg Jönsdotter Tawastin poika sekä ritari Claus Flemingin pojanpoika. Fleming oli naimisissa kahdesti; ensimmäisen kerran Elin Björnsdotter Stjärnkorsin kanssa ja toisen kerran Elin Eriksdotter Ge(e)tin kanssa. Flemingin lapsista ehkä kuuluisimmat ovat ritari Ivar Fleming ja valtaneuvos Erik Fleming.

## Lähteet
Disko (LPS:n kappale)

**Disko** on slovenialaisen yhtyeen Last Pizza Slicen kappale. Yhtye edusti Sloveniaa Eurovision laulukilpailussa 2022 Torinossa voitettuaan Slovenian *EMA 2022* euroviisukarsinnan.

Kappale kilpaili ensimmäisessä semifinaalissa, jossa se jäi viimeiseksi ja täten karsiutui finaalista.

## Lähteet
Boys Do Cry

**Boys Do Cry** on sveitsiläisen laulajan Marius Bearin kappale. Hän edusti Sveitsiä Eurovision laulukilpailussa 2022 Torinossa.

Kappale kilpaili Euroviisujen finaalissa, jossa se sai 78 pistettä ja saavutti sijan 17.

## Lähteet
Crisis of Faith

**Crisis of Faith** on kanadalaisen Billy Talent -yhtyeen kuudes studioalbumi, joka julkaistiin 21. tammikuuta 2022.
## Kappaleet
# 
# 
# 
# 
# 
# 
# 
# 
# 
# 

## Arvostelut
* Soundi: 

## Lähteet
Halo (LUM!Xin kappale)

**Halo** on itävaltalaisen DJ:n LUM!X:in ja laulajan Pia Marian kappale. He edustivat Itävaltaa Eurovision laulukilpailussa 2022 Torinossa. LUM!X ja Pia Maria esittivät kappaleensa kilpailun ensimmäisen semifinaalin toisella puoliskolla.

Kappale kilpaili ensimmäisessä semifinaalissa, jossa se sijoittui viidenneksitoista ja täten karsiutui finaalista.

## Lähteet
Marianne Pontán

**Marianne Pontán** (20. maaliskuuta 1901 Pietarsaari – 14. syyskuuta 1973 Meksiko) oli suomalainen tanssija ja tanssinopettaja.

Marianne Pontánin vanhemmat olivat Pietarsaaren pormestari Arthur Mauritz Pontán (1868–1909) ja Anna Suoma Lohse (1873–1963).

Pontán oli Maggie Gripenbergin oppilaana ja opiskeli sitten Saksassa Hellerau-koulussa. Pontán oli opintojensa jälkeen opettajana Hellerau–Laxenburg-koulussa sekä kuului tanssijana koulun ryhmään. Hänellä oli oma tanssikoulu Pariisissa Doris Helphen kanssa vuosina 1932–1940 ja myöhemmin Pontán piti tanssikoulua Meksikossa Ilonka Bródyn kanssa.
## Kuvia

File:A scene from the dance performance of Annsi Bergh, Mary Hougberg and Marianne Pontan in 1924 (JOKAOT3hu01A-1).tif
File:A scene from the dance performance of Annsi Bergh, Mary Hougberg and Marianne Pontan in 1924 (JOKAOT3hu01A-2).tif
File:A scene from the dance performance of Annsi Bergh, Mary Hougberg and Marianne Pontan in 1924 (JOKAOT3hu01A-3).tif

## Kirjallisuutta
* Johanna Laakkonen : *Rajoja ylittämässä: Marianne Pontan ja Hellerau-Laxenburgin metodi*. Suomen urheiluhistoriallisen seuran vuosikirja 2013-2014, sivut 90-112

## Lähteet

## Aiheesta muualla
* Vaasalaistyttö Pariisissa. Vaasalaistyttö voimisteluttaa maailmankaupunkia, Suomen Kuvalehti, 09.01.1937, nro 2, s. 28, Kansalliskirjaston digitaaliset aineistot
Berestyn

**Berestyn** (, vuoteen 1922 saakka nimellä *Krasnohrad*, , vuoteen 1922 saakka nimellä *Kostjantynohrad*, ) on kaupunki Harkovan alueella Ukrainan itäosassa, Dneprin vesistön Belostova-sivujoen varrella. Krasnohrad sijaitsee 101 kilometriä aluekeskus Harkovasta lounaaseen. Kaupunki on maaseutuvaltaisen Berestynin piirin (105&nbsp;948 as., 2021) hallinnollinen keskus. Kaupungin asukasluvuksi arvioitiin 20&nbsp;013 (2021).

Eurooppatien  (M18) osuus Harkovasta etelälounaaseen kohti Zaporižžjaa kulkee Berestynin sivutse. Kaupunki on myös rautateiden risteyspaikkakunta. Kaupungissa on elintarvike- ja rakennusmateriaaliteollisuutta. Siellä toimii muun muassa maataloudellis-tekninen oppilaitos ja kotiseutumuseo. 

## Historiaa

Kaupungin oman historian mukaan ensimmäiset ihmiset saapuivat seudulle 150 000 vuotta sitten. Linnoitettuja asutuksia paikkakunnalle perustettiin kolmannella vuosituhannella ennen ajanlaskun alkua (Tripoljen kulttuuri). Asutusten paikkaa vaihdettiin ehkä 50 vuoden välein; entinen linnoitus poltettiin uuteen siirryttäessä. 

Vuonna 862 kristityt opettajat ja lähetyssaarnaajat Kyrillos ja Methodios saapuivat nykyisen Krasnohradin alueelle. Slaaveja kastettiin kristinuskoon. Vuonna 965 paikkakunnasta tuli Kiovan Rusjiin kuulunut eteläinen paikka. Rusjin hallitsija Svjatoslav I kuoli maaliskuussa 972, ja Rusj menetti pian Ukrainan tasankoalueiden maiden hallinnan, myös nykyisen Krasnohradin seudun.

(Kesken: historiallisen kuvauksen jatkoa, mm. Polatskin ruhtinaskunnan aika, ...kasakkojen vahvistettu asutus nykyisen Kransohradin alueella; siirtyminen Moskovan Venäjän suojelukseen.)

Vuosina 1731–33 paikkakunnalle pystytettiin Bjelovskin linnoitus (Бєльов­ської фортеці). Nykyään linnoituksesta muistututtavat vanhat  linnoitusvallit. Linnoituksesta kehittyi Kostjantynohradin kaupunki (1784). Vuosina 1802-1917 se oli Pultavan kuvernementtiin kuuluva  kihlakuntakaupunki. Nykyinen nimi otettiin käyttöön vuonna 1922.

Ukrainan Verhovna Radan valtiovallan, paikallisen itsehallinnon, aluekehityksen ja kaupunkisuunnittelun komitea kannatti 3.4.2024 kaupungin nimeämistä Berestyniksi ja 19.9.2024 Verhovna. Rada teki päätöksen kaupungin ja alueen uudelleennimeämisestä. Nimenmuutos astui voimaan 26.9.2024.

## Kuvia

Krasnohrad1.jpg|Näkymä maantien varrelta.
General view of Krasnohrad railway station, 2017.jpg|Rautatieasemaa.
Krasnograd technical school of agricultural mechanization-IMG-5536.jpg|Maataloudellis-tekninen oppilaitos.
Su-7 Krasnograd.jpg|Sotilaslentäjien muistomerkki (Su-7); taustalla vanhaa linnoitusvallia.
Krasnohrad museum.jpg|Kotiseutumuseo.
Monument in honor of liquidators of the Chernobyl Nuclear Power Plant accident-IMG-5461.jpg|Tsernobylin voimalaonnettomuuden sammuttajien muistomerkki Krasnohradissa.


## Lähteet

## Aiheesta muualla
Uskon tulevaan

**Uskon tulevaan** on suomalaisen pop-laulaja Vestan 11. maaliskuuta 2022 julkaistu toinen studioalbumi.

Albumilta julkaistiin singlenä kappaleet "Valonsäteet", "Ei yksin tarvii uskaltaa", "Periodi" sekä "Juttele mulle".

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Helsingin Sanomat: 
* Rumba: 8,4/10
* Soundi: 

## Lähteet
Parisuhdehautausmaa

**Parisuhdehautausmaa** on suomalaisen poplaulajan Viivin 11. maaliskuuta 2022 julkaistu esikoisalbumi. Albumin teemana on parisuhteiden päättyminen ja sydänsurut. Albumi nousi kolmannella listaviikollaan Suomen virallisen albumilistan kärkeen.

Albumilta ennakkoon julkaistujen singlejen myötä Viivi sai myös viisi ehdokkuutta toukokuussa 2022 järjestettävään Emma-gaalaan. Ehdokkuudet tulivat muun muassa kategorioista Vuoden pop (kappaleilla ”Lääke”, ”USA”, ”Hyväuskoinen”), Vuoden biisi (”USA”) ja Vuoden musiikkivideo (*Hyväuskoinen*).

## Tekeminen
Albumin kaikki kappaleet on tuottanut Lauri Halavaara. Lisäksi Jukka Immonen on ollut mukana tuottamassa ”Lääke”-kappaletta. Albumin sävellykset ja sanoitukset ovat Viivin itsensä tekemät yhdessä Halavaaran ja Joonas Kerosen kanssa. Albumin kappaleita tehtiin kolmen vuoden ajan. Viivi on kertonut kappaleiden tekstien olevan hänen omasta ja läheistensä elämistä.

Albumi on nimetty albumin viimeisen raidan, ”Parisuhdehautausmaa”, mukaan. Kappaleen nimi on peräisin albumin tekijäkolmikon yhdessä Eetu Kalavaisen kanssa tekemästä, julkaisemattomasta, kappaleesta, jossa mukana ollut parisuhdehautausmaa-sana koettiin sopivan paremmin heidän tekemäänsä uuteen kappaleeseen. Sana päätyi lopulta myös albumin nimeksi, kun sen huomattiin sopivan kuvastamaan albumin kaikkia kappaleita.

## Singlet
Albumin ensimmäinen single ”Sä päätit tän” julkaistiin helmikuussa 2020. Kesäkuussa 2020 julkaistulla toisella singlellä ”Lauseet on vaan lauseita” oli mukana rap-artisti Ahti. Kumpikaan singleistä ei noussut listoille.

Joulukuussa 2020 julkaistu kolmas single ”Lääke” menestyi jo huomattavasti paremmin. Kappale nousi tammikuussa suoraan singlelistan kolmannelle sijalle. Listan viiden parhaan joukossa se oli neljän viikon ajan. Radioiden 20. soitetummaksi kappaleeksi se nousi maaliskuussa 2021. Single on ylittänyt platinalevyrajan.

Kesäkuussa 2021 julkaistu ”USA”-single menestyi vielä paremmin kuin edeltäjänsä. Kappale nousi syksyllä 2021 radioiden neljänneksi soitetuimmaksi kappaleeksi ja on ollut lähes 20 viikon ajan kymmenen soitetuimman joukossa. Single ylitti parissa kuukaudessa platinalevyrajan. Singlelle julkaistiin myös Konsta Vihavaisen ja Lisa Nikulan ohjaama musiikkivideo.

Albumilta julkaistiin viimeisenä singlenä ”Hyväuskoinen”-kappale, jolle on julkaistu myös musiikkivideo. Single on ylittänyt kultalevyrajan.

## Arviot
* *[[Rumba (lehti)|Rumba]]*: 4,3/10

## Kappaleet

## Lähteet
Bricherasio

**Bricherasio** () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 4&nbsp;585 asukasta.

## Lähteet

## Aiheesta muualla
Suomi-sarjan kausi 2021–2022

**Kausi 2021–2022** oli jääkiekon Suomi-sarjan 23. kausi. Sarjaan osallistuivat samat 14 joukkuetta kuin edelliselläkin kaudella ja hallitsevana mestarina kauteen lähti Karhu HT. Runkosarjan voitti Hunters. Mestaruuden voitti D-Kiekko, joka voitti loppuotteluissa JHT:n.

## Joukkueet

## Runkosarja
Runkosarjassa pelattiin 14 joukkueen kaksinkertainen sarja eli 26 ottelua. Runkosarjan jälkeen oli tarkoitus pelata ylempi ja alempi loppusarja seitsemän joukkueen yksinkertaisena sarjana, mutta tästä luovuttiin koronapandemian aiheuttamien ottelusiirtojen vuoksi.

### Sarjataulukko

### Pistepörssi

### Maalivahtien torjuntapörssi
Vähintään 1/3 otteluista

## Pudotuspelit
Runkosarjan 10 parasta joukkuetta etenivät pudotuspeleihin. Kuusi parasta pääsivät suoraan puolivälieriin ja muut pelasivat villi kortti -kierroksen. Villi kortti -kierrros pelataan paras kahdesta -järjestelmällä ja puolivälierät sekä välierät paras viidestä -järjestelmällä. Mestaruus ratkaistiin Mestis-karsinnan yhteydessä.

### Villi kortti -kierros

### Puolivälierät

### Välierät

### Loppuottelut

### Pistepörssi

### Maalivahtien torjuntapörssi
Vähintään 1/3 otteluista

## Karsinnat
Runkosarjan kaksi viimeistä joukkuetta osallistuivat karsintaan II-divisioonan lohkovoittajia vastaan. Karsinnat pelattiin kahdessa kolmen joukkueen lohkossa, joiden voittajat pelaavat Suomi-sarjassa seuraavalla kaudella.

### Lohko 1

### Lohko 2

## Lähteet
Marit Arnstad

**Marit Arnstad** (s. 4. toukokuuta 1962 Stjørdal) on norjalainen juristi ja keskustapuolueen poliitikko. Hän on ollut puolueensa ryhmänjohtaja suurkäräjillä vuodesta 2014 ja aiemmin vuosina 2003–2005.

Arnstad on istunut suurkäräjillä vuosina 1993–1997, 2001–2005 ja vuodesta 2013. Hän toimi Norjan öljy- ja energiaministerinä vuosina 1997–2000 sekä liikenne- ja viestintäministerinä vuosina 2012–2013. Vuosina 1986–1988 hän johti Norjan keskustanuoria.
## Lähteet

## Aiheesta muualla
* ''Marit Arnstad'' Norjan suurkäräjien verkkosivuilla
Thérèse Coffey

**Thérèse Anne Coffey** (s. 18. marraskuuta 1971) on brittiläinen konservatiivipuolueen poliitikko, joka on toiminut Yhdistyneen kuningaskunnan varapääministerinä ja terveysministerinä syyskuusta 2022 lähtien.

Coffey syntyi Billingessä Lancashiressä ja kasvoi Liverpoolissa. Hän opiskeli Somerville Collegessa Oxfordin yliopistossa ja väitteli vuonna 1998 tohtoriksi University College Londonissa väitöskirjansa aiheena molybdeeni(VI)kompleksien rakenne ja reaktiivisuus. Hän työskenteli Marsilla ja BBC:llä talousjohtajana.

Coffey oli ehdolla vuoden 2004 europarlamenttivaaleissa kaakkois-Englannin vaalialueella mutei tullut valituksi. Vuoden 2005 parlamenttivaaleissa hän oli ehdolla Wrexhamin vaalipiirissä koillis-Walesissä ja tuli kolmanneksi 20 prosentin ääniosuudella. Vuoden 2009 europarlamenttivaaleissa hän oli jälleen ehdolla kaakkois-Englannissa muttei taaskaan tullut valituksi.

Vuoden 2010 parlamenttivaaleissa Coffey valitiin alahuoneeseen Suffolk Coastalin vaalipiiristä 46,4 prosentin ääniosuudella. Vaalikampanjan aikaan liberaalidemokraattien paikallisyhdistyksen puheenjohtaja kyseenalaisti sen, asuuko Coffey vaalipiirin alueella, ja väitti, että osoite, jossa Coffey asuu, on vuokrattu loma-asunto.

Vuonna 2013 Coffey vastusti samaa sukupuolta olevien avioliiton Englannissa ja Walesissä mahdollistanutta lakiehdotusta; vuonna 2019 hän vastusti vastaavaa, Pohjois-Irlantia koskevaa lakiehdotusta.

Vuonna 2015 Coffey nimitettiin alahuoneen varajohtajaksi. Vuonna 2016 hänet nimitettiin Theresa Mayn hallitukseen ympäristö- ja maaseutuasioiden parlamentaariseksi alivaltiosihteeriksi. Boris Johnsonin tultua pääministeriksi Coffey ylennettiin apulaisministeriksi. Amber Ruddin erottua työ- ja eläkeministerin virasta vuonna 2019 Coffey nimitettiin hänen tilalleen.

Pääministeri Liz Truss nimitti Coffeyn terveysministeriksi ja varapääministeriksi syyskuussa 2022.

## Lähteet
Baring (suku)

**Baring** on Saksasta 1700-luvun alkupuolella Englantiin siirtynyt suku, josta on lähtenyt useita kyvykkäitä liikemiehiä ja poliitikkoja. Sukuun ovat kuuluneet muun muassa seuraavat henkilöt:

* Francis Baring (1740–1810), Baring Brothers & C:o:n perustaja 1770 yhdessä veljensä John Baringin kanssa
* Alexander Baring, lordi Ashburton (1774–1848), liikemies ja poliitikko, edellisen poika 
* Thomas George Baring, Northbrookin jaarli (1826–1904), valtiomies, Intian varakuningas
* Evelyn Baring, lordi Cromer (1841–1917), Britannian pääkonsuli Egyptissä

## Katso myös
*Baringin pula

## Lähteet